title: Provedbena uredba Komisije (EU) br. 636/2013 оd 1. srpnja 2013. o odobrenju metioninskog cinkova kelata (1:2) kao dodatka hrani za sve životinjske vrste  Tekst značajan za EGP

text:
               2.7.2013

               HR

               Službeni list Europske unije

               L 183/3

         PROVEDBENA UREDBA KOMISIJE (EU) br. 636/2013
   оd 1. srpnja 2013.
   o odobrenju metioninskog cinkova kelata (1:2) kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuju se odobravanje dodataka hrani za životinje za korištenje u hranidbi životinja te osnove i postupci za izdavanje takvog odobrenja.

               (2)

               U skladu s Direktivom Vijeća 82/471/EEZ od 30. lipnja 1982. o određenim proizvodima koji se upotrebljuju u prehrani životinja (2), tehnički čist metionin-cink odobren je bez vremenskog ograničenja Direktivom Komisije 88/485/EEZ kao aminokiselina za uporabu na preživačima (3). Ovaj je dodatak hrani za životinje nakon toga uvršten u Registar dodataka hrani za životinje Europske unije kao postojeći proizvod, u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 7 Uredbe (EZ) br. 1831/2003 podnesen je zahtjev za novu uporabu proizvoda kao spoja elemenata u tragovima za sve životinjske vrste u kojem se traži da se dodatak razvrsta u kategoriju dodataka „nutritivni dodaci”. Uz navedeni zahtjev priloženi su traženi podaci i dokumentacija u skladu s člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane („Agencija”) u svojem je mišljenju od 11. prosinca 2012. (4) zaključila da pod predloženim uvjetima uporabe metionin-cink nema negativan utjecaj na zdravlje životinja i ljudi ili prirodu te da se može smatrati učinkovitim izvorom cinka za sve životinjske vrste. Agencija ne smatra da postoji potreba za posebnim zahtjevima za praćenje nakon stavljanja na tržište. Također je potvrdila izvješće o metodi analize dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.

               (5)

               U skladu s karakterizacijom dodatka koju je izvršila Agencija i dodatnim informacijama koje je pružio podnositelj prikladno ime za proizvod jest metioninski cinkov kelat (1:2).

               (6)

               Ocjenom tog proizvoda pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu tog proizvoda, kako je navedeno u Prilogu ovoj Uredbi.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Proizvod naveden u Prilogu koji pripada kategoriji dodataka „nutritivni dodaci” i funkcionalnoj skupini „spojevi elemenata u tragovima” odobrava se kao dodatak u hrani za životinje u skladu s uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. srpnja 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 213, 21.7.1982., str. 8.

      (3)  SL L 239, 30.8.1988., str. 36.

      (4)  EFSA Journal 2013; 11(1):3038.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Trajanje odobrenja

                  Najveći sadržaj elementa (Zn) u mg/kg potpune krmne smjese sadržaja vlage 12 %

                     Kategorija nutritivnih dodataka. Funkcionalna skupina: spojevi elemenata u tragovima

                  3b611

                  —

                  Metioninski cinkov kelat (1:2)

                                 Karakterizacija dodatka

                              + Prašak s minimalnim udjelom DL-metionina od 78 % i udjelom cinka između 17,5 % i 18,5 %

                                 Karakterizacija aktivne tvari

                              Metioninski cinkov kelat Cink-metionin 1:2 (Zn(Met)2)
                              Kemijska formula: C10H20N2O4S2Zn
                              CAS broj: 151214-86-7

                                 Metode analize
                                  (1)

                                          Za kvantifikaciju metionina u dodatku hrani za životinje:

                                                      —

                                                      ISO/CD 17180: metoda kromatografije izmjene iona s postkolonskom derivatizacijom i fotometrijskim ili fluorometrijskim otkrivanjem.

                                          Za kvantifikaciju ukupne količine cinka u dodatku hrani za životinje i premiksima

                                                      —

                                                      EN 15510: Induktivno vezana plazma – atomska emisijska spektrometrija (ICP-AES)

                                                      —

                                                      CEN/TS 15621: Induktivno vezana plazma – atomska emisijska spektrometrija (ICP-AES) nakon digestije pod tlakom

                                          Za kvantifikaciju ukupne količine cinka u hrani za životinje

                                                      —

                                                      Uredba Komisije (EZ) br. 152/2009 (2) – atomska apsorpcijska spektrometrija (AAS) ili

                                                      —

                                                      EN 15510: Induktivno vezana plazma – atomska emisijska spektrometrija (ICP-AES) ili

                                                      —

                                                      CEN/TS 15621: Induktivno vezana plazma – atomska emisijska spektrometrija (ICP-AES) nakon digestije pod tlakom

                  Sve vrste

                  —

                  Kućni ljubimci: 250 (ukupno)
                  Ribe: 200 (ukupno)
                  Ostale vrste: 150 (ukupno)
                  Potpuni i komplementarni nadomjesci mlijeka 200 (ukupno)

                              1.

                              Dodatak se u hranu za životinje unosi u obliku premiksa.

                              2.

                              Za sigurnost korisnika: prilikom rukovanja treba osigurati zaštitu dišnih organa te nositi zaštitne naočale i rukavice.

                              3.

                              Treba uzeti u obzir udio dodatka u unosu metionina u organizam.

                  22. srpanj 2023.

         (1)  Podaci o metodama analize dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.

         (2)  SL L 54, 26.2.2009., str. 1.


title: Provedbena uredba Komisije (EU) 2015/2011 оd 11. studenoga 2015. o utvrđivanju provedbenih tehničkih standarda u vezi s popisima regionalnih i lokalnih tijela vlasti koje se u pogledu izloženosti tretiraju kao izloženosti središnjoj državi u skladu s Direktivom 2009/138/EZ Europskog parlamenta i Vijeća (Tekst značajan za EGP)

text:
               12.11.2015

               HR

               Službeni list Europske unije

               L 295/3

         PROVEDBENA UREDBA KOMISIJE (EU) 2015/2011
   оd 11. studenoga 2015.
   o utvrđivanju provedbenih tehničkih standarda u vezi s popisima regionalnih i lokalnih tijela vlasti koje se u pogledu izloženosti tretiraju kao izloženosti središnjoj državi u skladu s Direktivom 2009/138/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 109.a stavak 2. točku (a),
   budući da:

               (1)

               Popisi regionalnih i lokalnih tijela vlasti koje se u pogledu izloženosti tretiraju kao izloženosti središnjoj državi u skladu s Direktivom 2009/138/EZ važni su za izračun modula tržišnog rizika i modula rizika neispunjenja obveza druge ugovorne strane u standardnoj formuli za izračun potrebnog solventnog kapitala.

               (2)

               Prema potrebi, regionalna i lokalna tijela vlasti uvrštena u te liste trebala bi biti razvrstana po vrsti, uzimajući u obzir uvjete utvrđene u članku 85. Delegirane uredbe Komisije (EU) 2015/35 (2).

               (3)

               Nadzorna tijela dostavila su relevantne informacije o ovlastima prikupljanja prihoda i postojećim posebnim institucionalnim mehanizmima u skladu s nacionalnim zakonodavstvom u vezi s regionalnim i lokalnim vlastima u njihovoj nadležnosti i o mjeri u kojoj ta tijela vlasti poštuju zahtjeve utvrđene u članku 109.a stavku 2. točki (a) Direktive 2009/138/EZ.

               (4)

               Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za osiguranje i strukovno mirovinsko osiguranje.

               (5)

               Europsko nadzorno tijelo za osiguranje i strukovno mirovinsko osiguranje provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (3),

         DONIJELA JE OVU UREDBU:
   Članak 1.
   Popis regionalnih i lokalnih tijela vlasti
   Sljedeća regionalna i lokalna tijela vlasti smatraju se subjektima koji se u pogledu izloženosti tretiraju kao izloženosti središnjoj državi pod čijom nadležnošću su osnovana, kako je navedeno u članku 109.a stavku 2. točki (a) Direktive 2009/138/EZ:

               1.

               u Austriji: svaka „Land” ili „Gemeinde”;

               2.

               u Belgiji: svaka „communauté” ili „gemeenschap”, „région” ili „gewest”, „province” ili „provincie”, ili „commune” ili „gemeente”;

               3.

               u Danskoj: svaki „region” ili „kommune”;

               4.

               u Finskoj: svaki „kaupunki” ili „stad”, „kunta” ili „kommun”, ili „Ahvenanmaan maakunta” ili „Landskapet Åland”;

               5.

               u Francuskoj: svaki „région”, „département” ili „commune”;

               6.

               u Njemačkoj: svaka „Land”, „Gemeindeverband” ili „Gemeinde”;

               7.

               u Lihtenštajnu: svaka „Gemeinde”;

               8.

               u Litvi: svaka „savivaldybė”;

               9.

               u Luksemburgu: svaka „commune”;

               10.

               u Nizozemskoj: svaka „provincie”, „waterschap” ili „gemeente”;

               11.

               u Poljskoj: svaki „województwo”, „związek powiatów”, „powiat”, „związek międzygminny”, „gmina”, ili „miasto stołeczne Warszawa”;

               12.

               u Portugalu: svaki „Região Autónoma dos Açores” ili „Região Autónoma da Madeira”;

               13.

               u Španjolskoj: svaka „comunidad autónoma” ili „corporación local”;

               14.

               u Švedskoj: svaki „region”, „landsting” ili „kommun”;

               15.

               u Ujedinjenoj Kraljevini: škotski parlament (Scottish Parliament), nacionalna skupština Walesa (National Assembly for Wales) ili skupština Sjeverne Irske (Northern Ireland Assembly).

         Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 335, 17.12.2009., str. 1.

      (2)  Delegirana uredba Komisije (EU) 2015/35 od 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).

      (3)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).


title: Provedbena uredba Komisije (EU) 2016/38 оd 14. siječnja 2016. o izmjeni Uredbe (EZ) br. 555/2008 u pogledu najveće gornje granice za predujmove za potporu za ulaganja i inovacije u okviru nacionalnih programa potpore u sektoru vina

text:
               16.1.2016

               HR

               Službeni list Europske unije

               L 11/1

         PROVEDBENA UREDBA KOMISIJE (EU) 2016/38
   оd 14. siječnja 2016.
   o izmjeni Uredbe (EZ) br. 555/2008 u pogledu najveće gornje granice za predujmove za potporu za ulaganja i inovacije u okviru nacionalnih programa potpore u sektoru vina
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 54. točke (b) i (f),
   budući da:

               (1)

               Člankom 19. stavkom 2. i člankom 20.c stavkom 2. Uredbe Komisije (EZ) br. 555/2008 (2) predviđeno je financijsko upravljanje potporom koja se dodjeljuje za ulaganja i inovacije u okviru nacionalnih programa potpore u sektoru vina. Tim se odredbama određuje najveća gornja granica za predujmove u iznosu od 50 % za financijske godine 2013., 2014. i 2015. u pogledu mjere za poticanje ulaganja te za financijske godine 2014. i 2015. u pogledu mjere za poticanje inovacija. Kako bi se olakšala provedba tih mjera s obzirom na tešku financijsku situaciju koja još uvijek prevladava u mnogim državama članicama, to bi se privremeno povećanje u odnosu na uobičajenu gornju granicu od 20 % i dalje trebalo primjenjivati u 2016.

               (2)

               Uredbu (EZ) br. 555/2008 trebalo bi stoga na odgovarajući način izmijeniti.

               (3)

               Kako bi se osigurao kontinuitet uvjeta predviđenih za mjere za poticanje ulaganja i inovacija u pogledu predujmova te isključila mogućnost bilo kakve diskriminacije među korisnicima, ova bi se Uredba trebala primjenjivati od 1. siječnja 2016.

               (4)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Uredba (EZ) br. 555/2008 mijenja se kako slijedi:

               1.

               U članku 19. stavku 2. drugi podstavak zamjenjuje se sljedećim:
               „Iznos predujmova ne smije biti veći od 20 % državne potpore za ulaganja, a uvjet za njihovu isplatu otvaranje je bankovnog jamstva ili jednakovrijednog jamstva u visini od 110 % iznosa predujma. Međutim, u slučaju ulaganja za koja se pojedinačna odluka o dodjeli potpore donosi u financijskim godinama 2013., 2014., 2015. ili 2016., iznos predujmova moguće je povećati na do 50 % državne potpore povezane s predmetnim ulaganjem. Za potrebe članka 23. Delegirane uredbe Komisije (EU) br. 907/2014 (3) obveza je potrošiti ukupni iznos predujma za provedbu dotične mjere unutar dvije godine od isplate.

                  (3)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).”"

               2.

               U članku 20.c stavku 2. drugi podstavak zamjenjuje se sljedećim:
               „Iznos predujmova ne smije biti veći od 20 % državne potpore za ulaganja u inovacije, a uvjet za njihovu isplatu otvaranje je bankovnog jamstva ili jednakovrijednog jamstva u visini od 110 % iznosa predujma. Međutim, u slučaju ulaganja u inovacije za koja se pojedinačna odluka o dodjeli potpore donosi u financijskim godinama 2014., 2015. ili 2016., iznos predujmova moguće je povećati na do 50 % državne potpore povezane s predmetnim ulaganjem. Za potrebe članka 23. Delegirane uredbe (EU) br. 907/2014 obveza je potrošiti ukupni iznos predujma za provedbu dotične mjere unutar dvije godine od isplate.”

         Članak 2.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Uredba Komisije (EZ) br. 555/2008 od 27. lipnja 2008. o utvrđivanju detaljnih pravila za provedbu Uredbe Vijeća (EZ) br. 479/2008 o zajedničkoj organizaciji tržišta vina u vezi s programima potpore, trgovinom s trećim zemljama, proizvodnim potencijalom i o nadzoru u sektoru vina (SL L 170, 30.6.2008., str. 1.).


title: Provedbena uredba Komisije (EU) 2016/1089 оd 5. srpnja 2016. o odobrenju dibakrova oksida kao postojeće aktivne tvari za uporabu u biocidnim proizvodima vrste 21 (Tekst značajan za EGP)

text:
               6.7.2016

               HR

               Službeni list Europske unije

               L 180/25

         PROVEDBENA UREDBA KOMISIJE (EU) 2016/1089
   оd 5. srpnja 2016.
   o odobrenju dibakrova oksida kao postojeće aktivne tvari za uporabu u biocidnim proizvodima vrste 21
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje dibakrov oksid.

               (2)

               Dibakrov oksid ocijenjen je za uporabu u proizvodima vrste 21, „Proizvodi za suzbijanje obrastanja”, kako je utvrđena u Prilogu V. Uredbi (EU) br. 528/2012.

               (3)

               Francuska je imenovana nadležnim ocjenjivačkim tijelom te je 31. listopada 2014. podnijela izvješće o ocjeni, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode sastavio je mišljenje Europske agencije za kemikalije 9. prosinca 2015., uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjem može se očekivati da će biocidni proizvodi vrste 21 koji sadržavaju dibakrov oksid ispuniti zahtjeve iz članka 19. stavka 1. točke (b) Uredbe (EU) br. 528/2012 ako se zadovolje određene specifikacije i uvjeti koji se odnose na njihovu uporabu.

               (6)

               Međutim, potrebno je dodatno provjeriti prihvatljivost rizika koji se odnose na uporabu proizvoda za suzbijanje obrastanja i prikladnost predloženih mjera za smanjenje rizika. Kako bi se u razdoblju obnavljanja odobrenja postojećih proizvoda za suzbijanje obrastanja olakšalo preispitivanje i usporedba rizika i koristi od tih tvari te mjera za smanjenje rizika, datum isteka odobrenja za sve te tvari trebao bi biti isti.

               (7)

               Stoga je primjereno odobriti dibakrov oksid za uporabu u biocidnim proizvodima vrste 21, podložno određenim specifikacijama i uvjetima.

               (8)

               Prije odobrenja aktivne tvari trebalo bi zainteresiranim stranama omogućiti primjereno razdoblje za donošenje pripremnih mjera potrebnih za ispunjenje novih zahtjeva.

               (9)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Dibakrov oksid odobrava se kao aktivna tvar za uporabu u biocidnim proizvodima vrste 21, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti

                  Dibakrov oksid

                  Kemijski naziv prema IUPAC-u:
                  Bakrov (I) oksid
                  EZ br.: 215-270-7
                  CAS br.: 1317-39-1

                  94,2 % masenog udjela

                  1. siječnja 2018.

                  31. prosinca 2025.

                  21

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije.
                  Ako se proizvodi koji sadržavaju dibakrov oksid naknadno odobre za uporabu neprofesionalnim korisnicima, osobe koje stavljaju proizvode na tržište za neprofesionalne korisnike moraju osigurati da su uz proizvode priložene i odgovarajuće rukavice.
                  Odobrenja za biocidne proizvode podliježu sljedećim uvjetima:

                              1.

                              Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, proizvodi se moraju upotrebljavati uz odgovarajuću osobnu zaštitnu opremu.

                              2.

                              Na oznakama i, ako su dostupne, na uputama za uporabu mora biti navedeno da se proizvod mora čuvati izvan dohvata djece dok se tretirane površine ne osuše.

                              3.

                              Na oznakama i, ako su dostupni, na sigurnosno-tehničkim listovima odobrenih proizvoda mora biti navedeno da će se aktivnosti primjene, održavanja i popravka vršiti u zatvorenom prostoru na ograđenoj nepropusnoj tvrdoj podlozi ili na tlu pokrivenom nepropusnim materijalom kako bi se spriječilo izravno ispiranje i smanjile na minimum emisije u okoliš te da se svi ostatci ili otpad koji sadržavaju dibakrov oksid moraju prikupiti za ponovnu uporabu ili odlaganje.

                              4.

                              Za proizvode čiji ostatci mogu ostati u hrani ili hrani za životinje mora se provjeriti je li potrebno odrediti nove ili izmijeniti postojeće maksimalne razine ostataka (MRO-ovi) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) i moraju se poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-ovi.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

         (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Vijeća (EU) br. 673/2012 od 23. srpnja 2012. o provedbi članka 32. stavka 1. Uredbe (EU) br. 36/2012 o mjerama ograničavanja s obzirom na stanje u Siriji

text:
               18/Sv. 12

               HR

               Službeni list Europske unije

               246

         32012R0673

               L 196/8

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 673/2012
   od 23. srpnja 2012.
   o provedbi članka 32. stavka 1. Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 (1), a posebno njezin članak 32. stavak 1.,
   budući da:

               (1)

               Vijeće je 18. siječnja 2012. donijelo Uredbu (EU) br. 36/2012.

               (2)

               S obzirom na ozbiljnost stanja u Siriji i u skladu s Provedbenom odlukom Vijeća 2012/424/ZVSP od 23. srpnja 2012. o provedbi Odluke Vijeća 2011/782/ZVSP o mjerama ograničavanja protiv Sirije (2), na popis fizičkih i pravnih osoba, subjekata ili tijela koji podliježu mjerama ograničavanja određenima u Prilogu II. Uredbi (EU) br. 36/2012 trebalo bi uvrstiti dodatne osobe i subjekte,

         DONIJELO JE OVU UREDBU:
   Članak 1.
   Osobe i subjekti navedeni u Prilogu ovoj Uredbi dodaju se popisu određenom u Prilogu II. Uredbi (EU) br. 36/2012.
   Članak 2.
   Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. srpnja 2012.

            Za Vijeće

            Predsjednica

         C. ASHTON

      (1)  SL L 16, 19.1.2012., str. 1.

      (2)  SL L 196, 24.7.2012., str. 81.

      PRILOG

         Osobe i subjekti iz članka 1.

         Osobe

                  Ime

                  Identifikacijski podaci

                  Razlozi

                  Datum uvrštenja na popis

                  1.

                  Brigadni general Sha’afiq Masa

                  Voditelj sektora 215 (Damask) obavještajne službe kopnene vojske. Odgovoran za mučenje protivnika režima u pritvoru. Uključen u represivna djela protiv civila.

                  24.7.2012.

                  2.

                  Brigadni general Burhan Qadour

                  Voditelj sektora 291 (Damask) obavještajne službe kopnene vojske. Odgovoran za mučenje protivnika režima u pritvoru.

                  24.7.2012.

                  3.

                  Brigadini general Salah Hamad

                  Zamjenik voditelja sektora 291 obavještajne službe kopnene vojske. Odgovoran za mučenje protivnika režima u pritvoru.

                  24.7.2012.

                  4.

                  Brigadni general Muhammad (ili: Mohammed) Khallouf (također poznat kao Abou Ezzat)

                  Voditelj sektora 235, također poznatog kao „Palestina” (Damask) obavještajne službe kopnene vojske, koji je središte represivnog aparata kopnene vojske. Izravno uključen u represiju protiv protivnika režima. Odgovoran za mučenje protivnika režima u pritvoru.

                  24.7.2012.

                  5.

                  General bojnik Riad al-Ahmed

                  Zamjenik voditelja sektora Latakija obavještajne službe kopnene vojske. Odgovoran za mučenje i ubojstva protivnika režima u pritvoru.

                  24.7.2012.

                  6.

                  Brigadni general Abdul Salam Fajr Mahmoud

                  Voditelj sektora Bab Tuma (Damask) obavještajne službe zračnih snaga. Odgovoran za mučenje protivnika režima u pritvoru.

                  24.7.2012.

                  7.

                  Brigadni general Jawdat al-Ahmed

                  Voditelj sektora Homs obavještajne službe zračnih snaga. Odgovoran za mučenje protivnika režima u pritvoru.

                  24.7.2012.

                  8.

                  Pukovnik Qusay Mihoub

                  Voditelj sektora Dera obavještajne službe zračnih snaga (poslan iz Damaska u Deru na početku tamošnjih demonstracija). Odgovoran za mučenje protivnika režima u pritvoru.

                  24.7.2012.

                  9.

                  Pukovnik Suhail Al-Abdullah

                  Voditelj sektora Latakija obavještajne službe zračnih snaga. Odgovoran za mučenje protivnika režima u pritvoru.

                  24.7.2012.

                  10.

                  Brigadni general Khudr Khudr

                  Voditelj sektora Latakija glavne obavještajne službe. Odgovoran za mučenje protivnika režima u pritvoru.

                  24.7.2012.

                  11.

                  Brigadni general Ibrahim Ma’ala

                  Voditelj sektora 285 (Damask) glavne obavještajne službe (zamijenio brigadnog generala Hussama Fendija krajem 2011.). Odgovoran za mučenje protivnika režima u pritvoru.

                  24.7.2012.

                  12.

                  Brigadni general Firas Al-Hamed

                  Voditelj sektora 318 (Homs) glavne obavještajne službe. Odgovoran za mučenje protivnika režima u pritvoru.

                  24.7.2012.

                  13.

                  Brigadni general Hussam Luqa

                  Od travnja 2012. voditelj sektora Homs Uprave za političku sigurnost (naslijedio je brigadnog generala Nasra al-Alija). Odgovoran za mučenje protivnika režima u pritvoru.

                  24.7.2012.

                  14.

                  Brigadni general Taha Taha

                  Voditelj sjedišta sektora Latakija Uprave za političku sigurnost. Odgovoran za mučenje protivnika režima u pritvoru.

                  24.7.2012.

                  15.

                  Brigadni general Nasr al-Ali

                  Od travnja 2012. voditelj sjedišta Uprave za političku sigurnost u Deri (bivši voditelj sektora Homs). Odgovoran za mučenje protivnika režima u pritvoru.

                  24.7.2012.

                  16.

                  Bassel Bilal

                  Policijski službenik u središnjem zatvoru Idlib; izravno je sudjelovao u mučenju protivnika režima u središnjem zatvoru Idlib.

                  24.7.2012.

                  17.

                  Ahmad Kafan

                  Policijski službenik u središnjem zatvoru Idlib; izravno je sudjelovao u mučenju protivnika režima u središnjem zatvoru Idlib.

                  24.7.2012.

                  18.

                  Bassam al-Misri

                  Policijski službenik u središnjem zatvoru Idlib; izravno je sudjelovao u mučenju protivnika režima u središnjem zatvoru Idlib.

                  24.7.2012.

                  19.

                  Ahmed al-Jarroucheh

                  Datum rođenja: 1957.

                  Voditelj vanjskog sektora glavne obavještajne službe (sektor 279). U okviru te funkcije, odgovoran za aktivnosti glavne obavještajne službe u sirijskim veleposlanstvima. Izravno sudjeluje u represiji koju sirijske vlasti provode protiv protivnika režima, a posebno snosi odgovornost za represiju protiv protivnika sirijskog režima u inozemstvu.

                  24.7.2012.

                  20.

                  Michel Kassouha (također poznat kao Ahmed Salem; također poznat kao Ahmed Salem Hassan)

                  Datum rođenja: 1. veljače 1948.

                  Član sirijskih sigurnosnih službi od početka 1970-ih, uključen u suzbijanje opozicije u Francuskoj i Njemačkoj. Od ožujka 2006. odgovoran je za odnose s javnošću sektora 273 sirijske glavne obavještajne službe. Dugogodišnji član upravnog osoblja, blizak je voditelju glavne obavještajne službe, Aliju Mamlouku, jednom od vodećih sigurnosnih službenika režima koji od 9. svibnja 2011. podliježe mjerama ograničavanja EU-a. Izravno podupire represiju protivnika režima i odgovoran je, inter alia, za represiju protiv protivnika sirijskog režima u inozemstvu.

                  24.7.2012.

                  21.

                  General Ghassan Jaoudat Ismail

                  Datum rođenja: 1960. Mjesto podrijetla: Drekish, regija Tartus.

                  Odgovoran je za sektor za misije obavještajne službe zračnih snaga, koja zajedno sa sektorom za posebne operacije, vodi elitne postrojbe obavještajne službe zračnih snaga, koje imaju važnu ulogu u represiji koju provodi režim. U okviru te funkcije, Ghassan Jaoudat Ismail jedan je od odgovornih vojnih osoba koje izravno provode represiju protiv protivnika režima.

                  24.7.2012.

                  22.

                  General Amer al-Achi (također poznat kao Amis al Ashi; također poznat kao Ammar Aachi; također poznat kao Amer Ashi)

                  Diplomirao na vojnoj školi u Alepu, voditelj obavještajnog sektora obavještajne službe zračnih snaga (od 2012.), blizak Daoudu Rajahu, sirijskom ministru obrane. Kroz svoju ulogu u obavještajnoj službi zračnih snaga, Amer al-Achi je uključen u represiju protiv protivnika sirijskog režima.

                  24.7.2012.

                  23.

                  General Mohammed Ali Nasr (ili: Mohammed Ali Naser)

                  Datum rođenja: Oko 1964.

                  Blizak Maheru al-Assadu, predsjednikovom mlađem bratu. Veći dio karijere proveo u Republikanskoj gardi. Godine 2010. priključio se unutarnjem sektoru (ili sektoru 251) glavne obavještajne službe koji je odgovoran za suzbijanje političke opozicije. Kao jedan od viših odgovornih osoba, general Muhammed Ali izravno je uključen u represiju protiv protivnika režima.

                  24.7.2012.

                  24.

                  General Issam Hallaq

                  Načelnik stožera zračnih snaga od 2010. Zapovijeda zračnim operacijama protiv protivnika režima.

                  24.7.2012.

                  25.

                  Ezzedine Ismael

                  Datum rođenja: sredina 1940-ih (vjerojatno 1947.). Mjesto rođenja: Bastir, regija Jableh.

                  Umirovljeni general, dugogodišnji član upravnog osoblja obavještajne službe zračnih snaga, čiji je voditelj postao početkom 2000-tih. Imenovan savjetnikom predsjednika za politiku i sigurnost 2006. Kao savjetnik za politiku i sigurnost sirijskog predsjednika, Ezzedine Ismael je uključen u političku represiju koja se provodi protiv protivnika režima.

                  24.7.2012.

                  26.

                  Samir Joumaa (također poznat kao Abou Sami)

                  Datum rođenja: oko 1962.

                  Gotovo 20 godina je voditelj ureda Mohammada Nassifa Kheira Beka, jednog od glavnih savjetnika za sigurnost Bashara al-Assada (i službenog zamjenika potpredsjednika, Farouka al-Sharaa). Bliska povezanost Samira Joumaa s Basharom al-Assadom i Mohammadom Nassifom Kheirom Bekom znači da je uključen u politiku represije protiv protivnika režima.

                  24.7.2012.

         Subjekti

                  Naziv

                  Identifikacijski podaci

                  Razlozi

                  Datum uvrštenja na popis

                  1.

                  Drex Technologies S.A.

                  Datum osnivanja: 4. srpnja 2000. Broj upisa u registar: 394678 Direktor: Rami Makhlouf Registrirani zastupnik: Mossack Fonseca & Co (BVI) Ltd

                  Drex Technologies društvo je u 100 %-tnom vlasništvu Ramija Makhloufa, protiv kojeg je EU uvela sankcije zbog pružanja financijske potpore sirijskom režimu. Rafi Makhlouf preko društva Drex Technologies omogućuje i vodi svoje međunarodne financijske interese, uključujući većinski udio u društvu SyriaTel, koje je EU prethodno uključio u popis zbog toga što također pruža financijsku potporu sirijskom režimu.

                  24.7.2012.

                  2.

                  Cotton Marketing Organisation

                  Adresa: Bab Al-Faraj P.O. Box 729, Alep Tel..: +96321 2239495/6/7/8 Cmo-aleppo@mail.sy www.cmo.gov.sy

                  Trgovačko društvo u državnom vlasništvu. Pruža financijsku potporu sirijskom režimu.

                  24.7.2012.

                  3.

                  Syrian Arab Airlines (također poznato kao SAA, također poznato kao Syrian Air)

                  Al-Mohafazeh Square, P.O. Box 417, Damask, Sirija Tel.: +963112240774

                  Javno trgovačko društvo pod nadzorom režima. Pruža financijsku potporu režimu.

                  24.7.2012.


title: Provedbena uredba Komisije (EU) 2016/131 оd 1. veljače 2016. o odobrenju tvari C(M)IT/MIT (3:1) kao postojeće aktivne tvari za uporabu u biocidnim proizvodima za vrste proizvoda 2, 4, 6, 11, 12 i 13 (Tekst značajan za EGP)

text:
               2.2.2016

               HR

               Službeni list Europske unije

               L 25/48

         PROVEDBENA UREDBA KOMISIJE (EU) 2016/131
   оd 1. veljače 2016.
   o odobrenju tvari C(M)IT/MIT (3:1) kao postojeće aktivne tvari za uporabu u biocidnim proizvodima za vrste proizvoda 2, 4, 6, 11, 12 i 13
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđuje se popis postojećih aktivnih tvari koje treba ocijeniti zbog mogućeg odobrenja za uporabu u biocidnim proizvodima. Taj popis obuhvaća C(M)IT/MIT (3:1).

               (2)

               C(M)IT/MIT (3:1) ocijenjen je u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u vrsti proizvoda 2, dezinfekcijska sredstva i drugi biocidni pripravci za uporabu u domaćinstvu i na površinama namijenjenima javnom zdravstvu, u vrsti proizvoda 4, dezinfekcijska sredstva na području hrane i hrane za životinje, u vrsti proizvoda 6, konzervansi za gotove proizvode, u vrsti proizvoda 11, sredstva za zaštitu tekućina u klimatizacijskim sustavima i postrojenjima, u vrsti proizvoda 12, slimicidi, i u vrsti proizvoda 13, sredstva za zaštitu tekućina za obradu metala, kako su definirane u Prilogu V. toj Direktivi i koje odgovaraju vrstama proizvoda 2, 4, 6, 11, 12 i 13 kako su definirane u Prilogu V. Uredbi (EU) br. 528/2012.

               (3)

               Francuska je određena kao nadležno ocjenjivačko tijelo te je 19. listopada 2011., 27. studenoga 2012. i 22. travnja 2013. Komisiji podnijela izvješća o procjeni, zajedno sa svojim preporukama, u skladu s člankom 14. stavcima 4. i 6. Uredbe Komisije (EZ) br. 1451/2007 (4).

               (4)

               U skladu s člankom 7. stavkom 1. točkom (b) Delegirane uredbe (EU) br. 1062/2014, Odbor za biocidne proizvode sastavio je mišljenja Europske agencije za kemikalije 5. veljače 2015., 14. travnja 2015. i 17. lipnja 2015., uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjima može se očekivati da će biocidni proizvodi koji se upotrebljavaju u vrstama proizvoda 2, 4, 6, 11, 12 i 13 i sadržavaju C(M)IT/MIT (3:1) ispuniti zahtjeve utvrđene u članku 5. Direktive 98/8/EZ, pod uvjetom da se ispune određeni uvjeti koji se odnose na njegovu uporabu.

               (6)

               Stoga je primjereno odobriti C(M)IT/MIT (3:1) za uporabu u biocidnim proizvodima za vrste proizvoda 2, 4, 6, 11, 12 i 13 podložno sukladnosti s određenim specifikacijama i uvjetima.

               (7)

               Za uporabu u vrsti proizvoda 4 ocjenjivanje se nije odnosilo na ugradnju biocidnih proizvoda koji sadržavaju C(M)IT/MIT (3:1) u materijale i predmete koji, izravno ili neizravno, dolaze u dodir s hranom u smislu članka 1. stavka 1. Uredbe (EZ) br. 1935/2004 Europskog parlamenta i Vijeća (5). Možda će se za takve materijale trebati odrediti posebna ograničenja migracije u hranu, kako je navedeno u članku 5. stavku 1. točki (e) te Uredbe. Stoga ovo odobrenje ne bi trebalo obuhvaćati takvu uporabu, osim ako je Komisija odredila takva ograničenja ili je prema toj Uredbi određeno da takva ograničenja nisu potrebna.

               (8)

               Budući da C(M)IT/MIT (3:1) ispunjava kriterije za razvrstavanje kao tvar koja izaziva preosjetljivost kože 1. kategorije, kako je utvrđeno u Prilogu I. Uredbi (EZ) br. 1272/2008 Europskog parlamenta i Vijeća (6), proizvodi koji su tretirani tvari C(M)IT/MIT (3:1) ili je sadržavaju moraju biti prikladno označeni kada se stavljaju na tržište.

               (9)

               Prije odobrenja aktivne tvari trebalo bi zainteresiranim stranama omogućiti primjereno razdoblje za donošenje pripremnih mjera potrebnih za ispunjenje novih zahtjeva.

               (10)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   C(M)IT/MIT (3:1) odobrava se kao aktivna tvar za uporabu u biocidnim proizvodima za vrste proizvoda 2, 4, 6, 11, 12 i 13, u skladu sa specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      (4)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).

      (5)  Uredba (EZ) br. 1935/2004 Europskog parlamenta i Vijeća od 27. listopada 2004. o materijalima i predmetima koji dolaze u dodir s hranom i stavljanju izvan snage direktiva 80/590/EEZ i 89/109/EEZ (SL L 338, 13.11.2004., str. 4.).

      (6)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Minimalni stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti

                  C(M)IT/MIT (3:1)

                  Kemijski naziv prema IUPAC-u:
                  Reakcijska smjesa 5-kloro-2-metil-2h-izotiazol-3-on i 2-metil-2h-izotiazol-3-on (3:1)
                  EZ br.: nije dostupno
                  CAS br.: 55965-84-9

                  579 g/kg (teoretski izračunana masa suhe tvari).
                  Aktivna tvar proizvodi se kao tehnički koncentrat (TK) s različitim otapalima i stabilizatorima.

                  1. srpnja 2017.

                  30. lipnja 2027.

                  2

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećem uvjetu:
                  Za profesionalne korisnike moraju se utvrditi sigurni radni postupci i odgovarajuće organizacijske mjere. Proizvodi se moraju upotrebljavati uz odgovarajuću osobnu zaštitnu opremu ako se izloženost ne može smanjiti na prihvatljivu razinu na neki drugi način.
                  Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište predmeta koji sadržava C(M)IT/MIT (3:1) ili je njime tretiran mora osigurati da su na deklaraciji tog tretiranog predmeta navedene informacije iz članka 58. stavka 3. drugog podstavka Uredbe (EU) br. 528/2012.

                  4

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:

                              1.

                              Za profesionalne korisnike moraju se utvrditi sigurni radni postupci i odgovarajuće organizacijske mjere. Proizvodi se moraju upotrebljavati uz odgovarajuću osobnu zaštitnu opremu ako se izloženost ne može smanjiti na prihvatljivu razinu na neki drugi način.

                              2.

                              S obzirom na rizike utvrđene za profesionalne korisnike, biocidni proizvodi smiju se dodati samo automatskim sustavima, osim ako se može dokazati da se rizici mogu smanjiti na prihvatljivu razinu na neki drugi način.

                              3.

                              Za proizvode čiji ostaci mogu ostati u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) i treba poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-i.

                              4.

                              Proizvodi se ne smiju ugrađivati u materijale ili predmete koji dolaze u dodir s hranom u smislu članka 1. stavka 1. Uredbe (EZ) br. 1935/2004, osim ako je Komisija utvrdila posebna ograničenja za migracije C(M)IT/MIT (3:1) u hranu ili je u skladu s tom Uredbom odlučeno da navedena ograničenja nisu potrebna.

                        Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište predmeta koji sadržava C(M)IT/MIT (3:1) ili je njime tretiran mora osigurati da su na deklaraciji tog tretiranog predmeta navedene informacije iz članka 58. stavka 3. drugog podstavka Uredbe (EU) br. 528/2012.

                  6

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:

                              1.

                              Za industrijske ili profesionalne korisnike moraju se utvrditi sigurni radni postupci te odgovarajuće organizacijske mjere. Proizvodi se moraju upotrebljavati uz odgovarajuću osobnu zaštitnu opremu ako se izloženost ne može smanjiti na prihvatljivu razinu na neki drugi način.

                              2.

                              S obzirom na rizike u pogledu zaštite okoliša, biocidni proizvodi ne smiju se upotrebljavati za čuvanje tekućina za papirnu kašu i obradu papira, osim ako se može dokazati da se rizici mogu smanjiti na prihvatljivu razinu.

                        Stavljanje na tržište tretiranih predmeta podliježe sljedećim uvjetima:

                              1.

                              S obzirom na rizike utvrđene za zdravlje ljudi, mješavine koje sadržavaju C(M)IT/MIT (3:1) ili su njime tretirane te stavljene na tržište za uporabu javnosti ne smiju sadržavati C(M)IT/MIT (3:1) u koncentraciji zbog koje bi bile razvrstane kao tvar koja izaziva preosjetljivost kože, osim ako se izloženost može izbjeći na način koji ne uključuje nošenje osobne zaštitne opreme.

                              2.

                              S obzirom na rizike utvrđene za zdravlje ljudi, mješavine koje sadržavaju C(M)IT/MIT (3:1) ili su njime tretirane te stavljene na tržište za uporabu široj javnosti ne smiju sadržavati C(M)IT/MIT (3:1) u koncentraciji zbog koje bi bile razvrstane kao tvar koja izaziva preosjetljivost kože, osim ako se izloženost može izbjeći na način koji ne uključuje nošenje osobne zaštitne opreme;

                              3.

                              S obzirom na rizike utvrđene za zdravlje ljudi, mješavine koje sadržavaju C(M)IT/MIT (3:1) ili su njime tretirane, a koje nisu tekući deterdženti, te stavljene na tržište za uporabu široj javnosti ne smiju sadržavati C(M)IT/MIT (3:1) u koncentraciji zbog koje bi bile razvrstane kao tvar koja izaziva preosjetljivost kože, osim ako se izloženost može izbjeći, uključujući nošenjem osobne zaštitne opreme.

                              4.

                              Osoba odgovorna za stavljanje na tržište predmeta koji sadržava C(M)IT/MIT (3:1) ili je njime tretiran mora osigurati da su na deklaraciji tog tretiranog predmeta navedene informacije iz članka 58. stavka 3. drugog podstavka Uredbe (EU) br. 528/2012.

                  11

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:

                              1.

                              Za profesionalne korisnike moraju se utvrditi sigurni radni postupci i odgovarajuće organizacijske mjere. Proizvodi se moraju upotrebljavati uz odgovarajuću osobnu zaštitnu opremu ako se izloženost ne može smanjiti na prihvatljivu razinu na neki drugi način.

                              2.

                              S obzirom na rizike utvrđene za okoliš, ne odobravaju se proizvodi za čuvanje tekućine za obradu fotografija, čuvanje otopine za obradu drva i uporabu u velikim otvorenim recirkulacijskim rashladnim sustavima, osim ako se može dokazati da se rizici mogu smanjiti na prihvatljivu razinu.

                              3.

                              S obzirom na rizike utvrđene za okoliš te osim ako se može dokazati da se rizici mogu smanjiti na prihvatljivu razinu, na deklaracijama i, ako su dostupni, na sigurnosno-tehničkim listovima proizvoda navodi se:

                                          (a)

                                          Za uporabu u malim otvorenim recirkulacijskim rashladnim sustavima, potrebno je donijeti mjere za smanjenje rizika kako bi se smanjilo izravno onečišćenje tla preko taloženja zraka.

                                          (b)

                                          Za uporabu koja nije navedena pod uvjetom (2), puštanje otpadnih voda iz postrojenja usmjerava se u postrojenje za preradu otpadnih voda

                        Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište predmeta koji sadržava C(M)IT/MIT (3:1) ili je njime tretiran mora osigurati da su na deklaraciji tog tretiranog predmeta navedene informacije iz članka 58. stavka 3. drugog podstavka Uredbe (EU) br. 528/2012.

                  12

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:

                              1.

                              Za profesionalne korisnike moraju se utvrditi sigurni radni postupci i odgovarajuće organizacijske mjere. Proizvodi se moraju upotrebljavati uz odgovarajuću osobnu zaštitnu opremu ako se izloženost ne može smanjiti na prihvatljivu razinu na neki drugi način.

                              2.

                              S obzirom na utvrđene rizike za okoliš, ne odobravaju se proizvodi za uporabu u odobalnim postrojenjima, osim ako se može dokazati da se rizici mogu smanjiti na prihvatljivu razinu.

                              3.

                              S obzirom na rizike utvrđene za zdravlje ljudi, na deklaracijama i sigurnosno-tehničkim listovima proizvoda odobrenih za odobalna postrojenja navodi se da blato za bušenje ne smije sadržavati C(M)IT/MIT (3:1) u koncentraciji zbog koje bi bilo razvrstano kao tvar koja izaziva preosjetljivost kože, osim ako se mogu utvrditi sigurni radni postupci i odgovarajuće organizacijske mjere za radnike.

                              4.

                              S obzirom na rizike utvrđene za okoliš, na deklaracijama i sigurnosno-tehničkim listovima proizvoda odobrenih za uporabu u postrojenjima za proizvodnju papira navodi se da je potrebno odgovarajuće razrjeđivanje industrijskog ispuštanja iz postrojenja u vodotok nakon mehaničkog/kemijskog tretiranja ili nakon tretiranja u postrojenju za preradu otpadnih voda, osim ako se može dokazati da se rizici mogu smanjiti na prihvatljivu razinu na neki drugi način.

                        Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište predmeta koji sadržava C(M)IT/MIT (3:1) ili je njime tretiran mora osigurati da su na deklaraciji tog tretiranog predmeta navedene informacije iz članka 58. stavka 3. drugog podstavka Uredbe (EU) br. 528/2012.

                  13

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:

                              1.

                              Za profesionalne korisnike moraju se utvrditi sigurni radni postupci i odgovarajuće organizacijske mjere. Proizvodi se moraju upotrebljavati uz odgovarajuću osobnu zaštitnu opremu ako se izloženost ne može smanjiti na prihvatljivu razinu na neki drugi način.

                              2.

                              S obzirom na rizike utvrđene za profesionalne korisnike, dodavanje proizvoda u tekućine za obradu metala obavlja se poluautomatski ili automatski, osim ako se može dokazati da se rizici mogu smanjiti na prihvatljivu razinu na neki drugi način.

                              3.

                              S obzirom na rizike utvrđene za profesionalne korisnike na deklaracijama i, ako su dostupni, na sigurnosno-tehničkim listovima navodi se da se proizvodi ne smiju upotrebljavati u tekućinama za obradu metala u koncentraciji zbog koje bi bili razvrstani kao tvar koja izaziva preosjetljivost kože, osim ako se može dokazati da se rizici mogu smanjiti na prihvatljivu razinu na neki drugi način.

                        Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište predmeta koji sadržava C(M)IT/MIT (3:1) ili je njime tretiran mora osigurati da su na deklaraciji tog tretiranog predmeta navedene informacije iz članka 58. stavka 3. drugog podstavka Uredbe (EU) br. 528/2012.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 16. stavkom 2. Direktive 98/8/EZ. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

         (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) br. 1174/2012 od 5. prosinca 2012. o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Abbacchio Romano (ZOZP))

text:
               15/Sv. 25

               HR

               Službeni list Europske unije

               7

         32012R1174

               L 337/15

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1174/2012
   od 5. prosinca 2012.
   o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Abbacchio Romano (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s prvim podstavkom članka 9. stavka 1. Uredbe (EZ) br. 510/2006, Komisija je ispitala zahtjev Italije za odobrenje izmjena specifikacije za zaštićenu oznaku zemljopisnog podrijetla „Abbacchio Romano” registriranu u skladu s Uredbom Komisije (EZ) br. 507/2009 (2).

               (2)

               Svrha zahtjeva je izmijeniti specifikaciju izmjenom roka za pričvršćivanje identifikacijske oznake na janjad.

               (3)

               Komisija mora ispitati predmetnu izmjenu i odlučiti o njenoj prihvatljivosti. Budući da je dotična izmjena manja u smislu članka 9. Uredbe (EZ) br. 510/2006, Komisija je može odobriti bez pribjegavanja postupku utvrđenom u člancima 5., 6. i 7. spomenute Uredbe,

         DONIJELA JE OVU UREDBU:
   Članak 1.
   Specifikacija za zaštićenu oznaku zemljopisnog podrijetla „Abbacchio Romano” ovime se mijenja u skladu s Prilogom I. ovoj Uredbi.
   Članak 2.
   Prilog II. ovoj Uredbi sadržava jedinstveni dokument koji navodi glavne točke specifikacije.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2012.

            Za Komisiju, u ime predsjednika,

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL L 151, 16.6.2009., str. 27.
   PRILOG I.
   Specifikacija za zaštićenu oznaku zemljopisnog podrijetla „Abbacchio Romano” ovime se mijenja kako slijedi:
   Izmjena se sastoji od produljenja roka za primjenu identifikacijske oznake ZOZP „Abbacchio Romano” na janjad. Shodno tome navedeni rok se produžuje na dvadeset umjesto deset dana od okota životinje.
   PRILOG II.

      PRIMJENA IZMJENE

   Uredba Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode

      Primjena izmjene u skladu s člankom 9.

      „ABBACCHIO ROMANO”

   EZ br. IT-PGI-0105-0972-23.2.2012.

      ZOZP ( X ) ZOI ( )

   1.   Naslov iz specifikacije na koji utječe izmjena

               —

               

               naziv proizvoda

               —

               

               opis proizvoda

               —

               

               zemljopisno područje

               —

               ☒

               dokaz o podrijetlu

               —

               

               metoda proizvodnje

               —

               

               veza

               —

               

               označivanje

               —

               

               nacionalni zahtjevi

               —

               

               ostalo [potrebno navesti]

         2.   Vrsta izmjene(-a)

               —

               ☒

               izmjena jedinstvenog dokumenta ili sažetka

               —

               

               izmjena specifikacije registriranog ZOI-ja ili ZOZP-a za koje nije objavljen jedinstveni dokument ni sažetak

               —

               

               izmjena specifikacije koja ne zahtijeva izmjenu objavljenog jedinstvenog dokumenta (članak 9. stavak 3. Uredbe (EZ) br. 510/2006)

               —

               

               privremena izmjena specifikacije koja je posljedica nametanja obveznih sanitarnih ili fitosanitarnih mjera od strane tijela javne vlasti (članak 9. stavak 4. Uredbe (EZ) br. 510/2006)

         3.   Izmjena(-e):

   Točka dnevnog reda 4.4. Dokaz o podrijetlu: Identifikacijska oznaka ZOZP „Abbacchio Romano” pričvršćuje se unutar 20 umjesto 10 dana od okota životinje.
   Ovaj zahtjev je potaknut potrebom da se izbjegnu upale ušne školjke, koje su u nekim slučajevima vodile do uništenja trupova, nanoseći gospodarsku štetu poljoprivredniku. Ovo se uglavnom događa u toplim razdobljima.

      JEDINSTVENI DOKUMENT

   Uredba Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode

      „ABBACCHIO ROMANO”

   EZ br. IT-PGI-0105-0972-23.2.2012.

      ZOZP ( X ) ZOI ( )

   1.   Naziv

   „Abbacchio Romano”
   2.   Država članica ili treća zemlja

   Italija
   3.   Opis poljoprivrednog ili prehrambenog proizvoda

   3.1.   Vrsta proizvoda:

               Razred 1.1. —

               Svježe meso (i iznutrice)

         3.2.   Opis proizvoda na koji se odnosi naziv iz točke 1.

   ZOZP „Abbacchio Romano” isključivo je ograničen na janjad, koja je ojanjena, uzgojena i zaklana u području navedenom u točki 4. Pri puštanju u slobodni promet meso ima sljedeće značajke:
   boja: svijetloružičasta s tankim bijelim naslagama masnog tkiva;
   tekstura: fina tekstura;
   konzistencija: čvrsta, blago prožeta masnim tkivom.
   U promet se može staviti cijeli trup ili njegovi sljedeći dijelovi: cijeli trup; pola trupa (dobiva se prerezom trupa po sagitalnoj ravnini na dvije simetrične polovice); plećka; noge; rebra; glava i iznutrice (srce, pluća i jetra).
   Trupovi janjadi moraju prilikom klanja imati sljedeća svojstva: masa hladnog trupa, bez kože, s glavom i iznutricama: 8 kg najviše; boja mesa: svijetloružičasta (posebna pozornost posvećuje se unutarnjim mišićima trbušnog zida); konzistencija mišićne mase: čvrsta (bez serozne tekućine); boja masnog tkiva: bijela; konzistencija masnog tkiva: čvrsta (s posebnim naglaskom na masnu masu iznad mjesta, na kojem se rep spaja s trupom, pri temperaturi okoliša između 18 i 20 °C); masno tkivo: umjereno pokriva vanjsku površinu trupa, ali ne previše u području poviše bubrega.
   3.3.   Sirovine (samo za prerađene proizvode)

   Ovo je meso i dijelovi muške i ženske janjadi najrasprostranjenijih genetskih vrsta koje se nalaze u ograničenom području, tj. pasmine sarda, comisana, sopravissana, massese, merinizzata italiana i njihovi križanci. Janjad se kolje u starosti od 28 do 40 dana, težina trupa mrtve životinje iznosi do 8 kg. Pored toga, životinje namijenjene za proizvodnju ZOZP „Abbacchio Romano” moraju se identificirati unutar 20 dana od okota oznakom ili dugmetom pričvršćenim na lijevo uho, na čijoj prednjoj strani se nalazi identifikacijska oznaka poljoprivrednog gospodarstva označena slovima i brojevima, a na stražnjoj strani je serijski broj janjeta.
   3.4.   Krmivo (samo za proizvode životinjskog porijekla)

   Janjad se mora hraniti majčinim mlijekom (prirodno sisanje). Prehrana se može nadopuniti prirodnom hranom i divljim biljkama.
   Ovce dojilje pasu na prirodnim i zasijanim pašnjacima i travnjacima, koji su svojstveni za proizvodno područje iz točke 4. Dozvoljena je uporaba dodatne osušene krme i koncentrata, osim umjetnih tvari i genetički izmijenjenih organizama.
   3.5.   Posebne faze proizvodnje koje se moraju odvijati u određenom zemljopisnom području

   Janjad se mora ojanjiti, uzgojiti i zaklati na području regije Lazio.
   3.6.   Posebna pravila za rezanje, ribanje, pakiranje itd.

   —
   3.7.   Posebna pravila za označivanje

   Pri puštanju u promet meso mora biti označeno posebnim logotipom radi njegove identifikacije i potvrde njegovog podrijetla.
   Označavanje se mora obaviti u klaonici. Meso se stavlja u prodaju u dijelovima opisanim u točki 3.2.
   Pored grafičkog simbola i oznake Zajednice te informacija koje se zahtijevaju zakonom, na etiketi pakiranja moraju biti jasno i čitljivo tiskane sljedeće oznake:

               —

               naziv „Abbacchio Romano” napisan jasnim čitljivim slovima koja su znatno veća i različito označena od ostalih napisa. Nakon njega slijedi napis „Indicazione geografica protetta” i/ili „IGP”,

               —

               logotip mora biti otisnut na površinu trupa tako da leži s vanjske strane dijelova,

               —

               logotip ima oblik kvadrata koji se sastoji od tri obojane crte, zelene, bijele i crvene, gornju stranicu kvadrata prekida valovita crvena crta koja je povezana s crvenom elipsom unutar kvadrata, u kojem se nalazi stilizirana janjeća glava. Donju stranicu kvadrata prekidaju crvena velika slova „IGP”. U donjem dijelu kvadrata nalaze se riječi: „Abbacchio” napisana velikim žutim slovima i „Romano” velikim crvenim slovima.

         Naziv „Abbacchio Romano” mora biti na talijanskom jeziku.
   4.   Sažeta definicija zemljopisnog područja

   Cijelo područje regije Lazio.
   5.   Veza sa zemljopisnim područjem

   5.1.   Osobitost zemljopisnog područja

   Značajke tla i klime cijele regije Lazio pružaju najbolje moguće uvjete za uzgoj ovaca bez ikakvog stresa za životinje. Regija ima različite vrste reljefa, poput vapnenačkih planina, vulkanskih planina, brda i aluvijalnih nizina, godišnju prosječnu temperaturu od 13 °C do 16 °C i godišnje padaline od najmanje 650 mm duž obalnog pojasa, 1 000-1 500 mm na otočkim nizinama i do 1 800 do 2 000 mm u planinskim lancima Terminillo i Simbruini.
   Janjad se uzgaja ekstenzivno i poluekstenzivno i hrani se majčinim mlijekom. Ovce dojilje pasu na prirodnim i zasijanim pašnjacima i travnjacima, koji su svojstveni za proizvodno područje iz točke 4. Janjad i majke dojilje ne smiju se hraniti na silu, te ne smiju biti izloženi stresu ili hormonalnim pripravcima radi povećanja proizvodnje; tradicionalna planinska ispaša dozvoljena je tijekom ljeta.
   5.2.   Osobitost proizvoda

   Meso se ističe svojom blijedoružičastom bojom prekrivenom bijelim masnim tkivom; fine teksture, čvrste konzistencije, blago prožeto masnoćom. Ova svojstva učinila su „Abbacchio Romano” vrlo poznatim u regionalnoj gastronomiji tako da on igra ključnu ulogu u kuhinji Rima i regije Lazio te se od njega spravlja stotinu različitih obroka.
   5.3.   Uzročna veza između zemljopisnog područja i kvalitete ili značajki proizvoda (za ZOI) ili posebne kvalitete, ugleda ili drugih svojstava proizvoda (za ZOZP)

   „Abbacchio Romano” oduvijek ima jaku vezi s ruralnim dijelom navedene regije, koja se dokazuje ne samo važnošću uzgoja ovaca za gospodarstvo i običaje regije Lazio u cijelosti, već i slavom koju uživa među potrošačima. Prirodni i zasijani pašnjaci daju iznimnu kvalitetu mlijeku ovaca dojilja kojim se hrani janjad, pri čemu se ostvaruje sinergija koja iznimno povoljno utječe na kvalitetu te na ujednačene značajke mesa. Proizvod sa ZOZP-om ima velik utjecaj na gastronomiju regije i ima ključnu ulogu u kuhinji Rima i regije Lazio te je osnova za gotovo stotinu različitih jela. Na društvenoj razini, vezu između proizvoda i zemljopisnog područja dokazuju brojni seoski festivali, proslave i priredbe u regiji Lazio, u čijem je središtu janjetina „Abbacchio Romano”. Potrebno je naglasiti da je riječ „abbacchio” rimskog podrijetla koja se jednoznačno koristi u cijeloj regiji Lazio. U Chiappinovom rječniku rimskog narječja izraz „abbacchio” (mlado janje) označuje janje koje sisa ili janje koje je nedavno prestalo sisati, izraz „agnello” (janje) je janje koje je staro skoro jednu godinu i koje je već dva puta bilo striženo. U Firenci oba se nazivaju „agnello” (janje). Rimski izrazi poput „sbacchiatura” ili „abbacchiatura” (klanje životinja) također se koriste za niz postupaka koji se izvode na „abbacchiju”.

      Upućivanje na objavu specifikacije

   http://www.politicheagricole.it/flex/cm/pages/ServeBLOB.php/L/IT/IDPagina/3335
   ili izravno na početnoj stranici ministarstva poljoprivrede, hrane i šumarstva (www.politicheagricole.it), gdje u gornjem desnom uglu zaslona odaberete „Qualità e sicurezza” (kvaliteta i sigurnost) i potom „Disciplinari di Produzione all’esame dell’UE”.


title: Provedbena uredba Komisije (EU) br. 293/2011 od 23. ožujka 2011. o utvrđivanju koeficijenta dodjele, odbijanju daljnjih zahtjeva i zaključivanju razdoblja za podnošenje zahtjeva za raspoložive količine šećera izvan kvote za prodaju na tržištu Unije po sniženoj pristojbi za prekoračene količine

text:
               03/Sv. 026

               HR

               Službeni list Europske unije

               334

         32011R0293

               L 079/8

               SLUŽBENI LIST EUROPSKE UNIJE

               23.03.2011.

      PROVEDBENA UREDBA KOMISIJE (EU) br. 293/2011
   od 23. ožujka 2011.
   o utvrđivanju koeficijenta dodjele, odbijanju daljnjih zahtjeva i zaključivanju razdoblja za podnošenje zahtjeva za raspoložive količine šećera izvan kvote za prodaju na tržištu Unije po sniženoj pristojbi za prekoračene količine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EU) br. 222/2011 od 3. ožujka 2011. o utvrđivanju izvanrednih mjera u pogledu puštanja šećera i izoglukoze izvan kvote na tržište Unije po sniženim pristojbama za prekoračene količine tijekom tržišne godine 2010./2011. (2), a posebno njezin članak 5.,
   budući da:

               (1)

               Količine obuhvaćene zahtjevima za potvrde za šećer izvan kvote podnesenim od 14. do 18. ožujka 2011. i priopćenima Komisiji prelaze granicu utvrđenu u članku 1. Uredbe (EU) br. 222/2011.

               (2)

               Stoga je u skladu s člankom 5. Uredbe (EU) br. 222/2011 potrebno utvrditi koeficijent dodjele koji države članice moraju primjenjivati na količine obuhvaćene svakim priopćenim zahtjevom za potvrdu, za odbijanje zahtjeva koji još nisu priopćeni i zaključivanje razdoblja za podnošenje zahtjeva.

               (3)

               Kako bi se djelovalo prije izdavanja potvrda za koje je podnesen zahtjev, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje su podneseni zahtjevi za potvrde za šećer izvan kvote na temelju Uredbe (EU) br. 222/2011 od 14. do 18. ožujka 2011. i priopćeni Komisiji množe se s koeficijentom dodjele od 67,106224 %. Zahtjevi za potvrde predani od 21. do 25. ožujka 2011. ovime se odbijaju i razdoblje za podnošenje zahtjeva za potvrde zaključuje se od 28. ožujka 2011.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2011.

            Za Komisiju, U ime predsjednika,
         José Manuel SILVA RODRÍGUEZ

            Glavni direktor Opće uprave za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 60, 5.3.2011., str. 6.


title: Provedbena uredba Vijeća (EU) br. 479/2014 od 12. svibnja 2014. o provedbi Uredbe (EZ) br. 560/2005 o uvođenju određenih posebnih mjera ograničavanja protiv određenih osoba i subjekata s obzirom na stanje u Côte d'Ivoireu

text:
               13.5.2014

               HR

               Službeni list Europske unije

               L 138/3

         PROVEDBENA UREDBA VIJEĆA (EU) br. 479/2014
   od 12. svibnja 2014.
   o provedbi Uredbe (EZ) br. 560/2005 o uvođenju određenih posebnih mjera ograničavanja protiv određenih osoba i subjekata s obzirom na stanje u Côte d'Ivoireu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 560/2005 od 12. travnja 2005. o uvođenju određenih posebnih mjera ograničavanja protiv određenih osoba i subjekata s obzirom na stanje u Côte d'Ivoireu (1), a posebno njezin članak 11.a stavak 2.,
   budući da:

               (1)

               Vijeće je 12. travnja 2005. donijelo Uredbu (EZ) br. 560/2005.

               (2)

               Vijeće je pregledalo popis određen u Prilogu I.A Uredbi (EZ) br. 560/2005, u skladu s člankom 11.a stavkom 6. te Uredbe.

               (3)

               Vijeće je utvrdilo da više ne postoje razlozi da jedna osoba bude na popisu određenom u Prilogu I.A Uredbi (EZ) br. 560/2005.

               (4)

               Dodatno, informacije u odnosu na dvije osobe na popisu određenom u Prilogu I.A Uredbi (EZ) br. 560/2005 trebalo bi ažurirati.

               (5)

               Uredbu (EZ) br. 560/2005 trebalo bi stoga izmijeniti u skladu s tim,

         DONIJELO JE OVU UREDBU:
   Članak 1.
   Prilog I.A Uredbi (EZ) br. 560/2005 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. svibnja 2014.

            Za Vijeće

            Predsjednika

         C. ASHTON

      (1)  SL L 95, 14.4.2005., str. 1.

      PRILOG
      Prilog I.A Uredbi (EZ) br. 560/2005 mijenja se kako slijedi:

                  I.

                  Unos za sljedeću osobu zamjenjuje se sljedećim:

                              Ime (i svi nadimci)

                              Identifikacijski podaci

                              Razlozi za uvrštavanje

                              4.

                              Marcel Gossio

                              Rođen 18. veljače 1951. u Adjaméu.
                              Broj putovnice: 08AA14345 (pretpostavlja se da je istekla 6. listopada 2013.)

                              Za njim je raspisan međunarodni uhidbeni nalog. Umiješan je u zlouporabu javnih financijskih sredstava te u financiranje i naoružavanje paravojnih snaga.
                              Ima ključnu ulogu u financiranju klana Gbagbo i paravojnih snaga. Također je ključna osoba u nezakonitoj trgovini oružjem.
                              Zbog znatnih količina novca koje je zloupotrijebio i svojeg poznavanja mreža nezakonite trgovine oružjem, i dalje je prijetnja sigurnosti i stabilnosti Côte d'Ivoirea.

                  II.

                  Unos za sljedeću osobu preimenuje se kako slijedi:
                  „Justin Koné Katina” zamjenjuje se s „Justin Koné Katinan”.

                  III.

                  Unos za sljedeću osobu briše se:
                  Oulaï Delafosse


title: Provedbena uredba Komisije (EU) 2015/489 оd 23. ožujka 2015. o odobravanju selenometionina proizvedenog iz Saccharomyces cerevisiae NCYC R645 kao dodatka hrani za sve životinjske vrste  Tekst značajan za EGP

text:
               24.3.2015

               HR

               Službeni list Europske unije

               L 78/5

         PROVEDBENA UREDBA KOMISIJE (EU) 2015/489
   оd 23. ožujka 2015.
   o odobravanju selenometionina proizvedenog iz Saccharomyces cerevisiae NCYC R645 kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobravanje selenometionina proizvedenog iz Saccharomyces cerevisiae NCYC R645. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobravanje pripravka selenometionina, organskog spoja selena, kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci”.

               (4)

               Europska agencija za sigurnost hrane (dalje u tekstu „Agencija”) u svojem je mišljenju od 3. srpnja 2014. (2) zaključila da u predloženim uvjetima uporabe selenometionin proizveden iz Saccharomyces cerevisiae NCYC R645 nema štetan učinak na zdravlje životinja, zdravlje ljudi i okoliš te da se njegova uporaba može smatrati učinkovitim izvorom selena za sve životinjske vrste. Agencija smatra da nema potrebe za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjenom selenometionina proizvedenog iz Saccharomyces cerevisiae NCYC R645 utvrdilo se da su ispunjeni uvjeti za odobravanje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u Prilogu ovoj Uredbi.

               (6)

               Agencija je zaključila da je ograničenje u pogledu dodavanja organskog selena utvrđeno za druge organske spojeve selena potrebno primjenjivati i na selenometionin proizveden iz Saccharomyces cerevisiae NCYC R645. Nadalje, ako se hrani za životinje dodaju različiti spojevi selena, dodani organski selen ne smije prelaziti 0,2 mg/kg potpune krmne smjese.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „nutritivni dodaci” i funkcionalnoj skupini „spojevi elemenata u tragovima”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  EFSA Journal 2014.; 12(7):3797.

      PRILOG

                  Identifikacijski broj dodatka

                  Ime nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  Selen u mg/kg potpune krmne smjese sa sadržajem vlage od 12 %

                     Kategorija nutritivnih dodataka. Funkcionalna skupina: spojevi elemenata u tragovima

                  3b817

                  —

                  Selenometionin proizveden iz Saccharomyces cerevisiae NCYC R645
                  (selenizirani inaktivirani kvasac)

                     Karakteristike dodatka

                  Pripravak organskog selena:

                              Sadržaj selena: od 2 000 do 2 400 mg Se/kg

                              Organski selen > 98 % ukupnog selena

                              Selenometionin > 70 % ukupnog selena

                     Karakteristike aktivne tvari

                              Selenometionin proizveden iz Saccharomyces cerevisiae NCYC R645

                              Kemijska formula: C5H11NO2Se

                     Analitička metoda
                      (1)

                  Za određivanje selenometionina u dodatku hrani za životinje:

                              —

                              tekućinska kromatografija visoke djelotvornosti s reverznom fazom s UV detekcijom (HPLC-UV) ili

                              —

                              tekućinska kromatografija visoke djelotvornosti i masena spektrometrija s induktivno spregnutom plazmom (HPLC-ICPMS) nakon trostruke proteolitičke razgradnje.

                        Za određivanje ukupnog selena u dodatku hrani za životinje:

                              —

                              atomska emisijska spektrometrija s induktivno spregnutom plazmom (ICP-AES) ili

                              —

                              masena spektrometrija s induktivno spregnutom plazmom (ICPMS).

                        Za određivanje ukupnog selena u premiksima, krmnoj smjesi i krmivima: atomska apsorpcijska spektrometrija hidridnom tehnikom (HGAAS) nakon mikrovalne razgradnje (EN 16159:2012).

                  Sve vrste

                  —

                  0,50 (ukupno)

                              1.

                              Dodatak se u hranu za životinje unosi u obliku premiksa.

                              2.

                              Za sigurnost korisnika: pri rukovanju treba koristiti zaštitu za dišne organe te zaštitne naočale i rukavice.

                              3.

                              Tehnološki dodaci ili krmiva uključeni u pripravak dodatka omogućuju potencijal pulverizacije < 0,2 mg selena/m3 zraka.

                              4.

                              U uputama za uporabu dodataka i premiksa potrebno je navesti uvjete skladištenja i stabilnosti.

                              5.

                              Najveća dopuštena količina dodanog organskog selena:
                              0,20 mg Se/kg potpune krmne smjese sa sadržajem vlage od 12 %.

                  13. travnja 2025.

         (1)  Podaci o analitičkim metodama dostupni su na sljedećoj adresi referentnog laboratorija Europske unije: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Provedbena uredba Komisije (EU) br. 803/2014 оd 24. srpnja 2014. o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine

text:
               25.7.2014

               HR

               Službeni list Europske unije

               L 219/33

         PROVEDBENA UREDBA KOMISIJE (EU) br. 803/2014
   оd 24. srpnja 2014.
   o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („osnovna uredba”),
   uzimajući u obzir Provedbenu uredbu Vijeća (EU) br. 412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (2), a posebno njezin članak 3.,
   budući da:
   A.   PRETHODNI POSTUPAK

               (1)

               Dana 13. svibnja 2013. Vijeće je Provedbenom uredbom (EU) br. 412/2013. uvelo konačnu antidampinšku pristojbu na uvoz keramičkih stolnih i kuhinjskih proizvoda („stolni proizvodi”) podrijetlom iz Narodne Republike Kine („NRK”) u Uniju.

               (2)

               U početnom ispitnom postupku javio se velik broj proizvođača izvoznika iz NRK-a. Zbog toga je Komisija odabrala uzorak kineskih proizvođača izvoznika za koje će se provesti istražni postupak.

               (3)

               Vijeće je uvelo pojedinačne stope pristojbi na uvoz stolnih proizvoda u rasponu od 13,1 % do 23,4 % za trgovačka društva uključena u uzorak, a 17,9 % za ostala trgovačka društva koja su surađivala i nisu uključena u uzorak.

               (4)

               Vijeće je uvelo i pristojbu od 36,1 % na uvoz stolnih proizvoda kineskih trgovačkih društava koja se nisu javila ili nisu surađivala u ispitnom postupku.

               (5)

               Člankom 3. Provedbene uredbe (EU) br. 412/2013 propisano je da kada novi proizvođač izvoznik stolnih proizvoda iz NRK-a dostavi dostatne dokaze Komisiji:

                           (1)

                           da nije uvozio u Uniju keramičke stolne i kuhinjske proizvode tijekom razdoblja ispitnog postupka od 1. siječnja 2011. do 31. prosinca 2011. („razdoblje ispitnog postupka”);

                           (2)

                           da nije povezan ni s jednim od izvoznika ili proizvođača u NRK-u koji podliježe antidampinškim mjerama uvedenima tom Uredbom; i

                           (3)

                           da je stvarno u Uniju izvozio dotični proizvod nakon razdoblja ispitnog postupka na kojem se temelje mjere ili je sklopio neopozivu ugovornu obvezu izvoza znatne količine u Uniju;

                     može se izmijeniti članak 1. stavak 2. te Uredbe i novim proizvođačima izvoznicima odobriti stopa pristojbe koja se primjenjuje na trgovačka društva koja surađuju i koja nisu uključena u uzorak, odnosno ponderirana prosječna stopa pristojbe od 17,9 %.

         B.   ZAHTJEVI ZA TRETMAN NOVOG PROIZVOĐAČA IZVOZNIKA

               (6)

               Nakon objave Provedbene uredbe (EU) br. 412/2013 javila su se četiri trgovačka društva koja su tvrdila da su ispunila sva tri kriterija utvrđena u uvodnoj izjavi 5. i dostavila dokaze.

               (7)

               Sva četiri trgovačka društva proizvođači su i izvoznici dotičnog proizvoda.

               (8)

               Tri trgovačka društva postojala su tijekom početnog ispitnog postupka, ali nisu izvozila u Uniju tijekom početnog razdoblja ispitnog postupka.

               (9)

               Četvrto trgovačko društvo nije postojalo tijekom početnog ispitnog postupka i stoga nije moglo izvoziti tijekom razdoblja ispitnog postupka.

               (10)

               Komisija je provjerila dostavljene dokaze svih četiriju trgovačkih društava i utvrdila da sva četiri trgovačka društva ispunjavaju tri kriterija koja su potrebna da bi ih se smatralo novim proizvođačima izvoznicima. Stoga se njihovi nazivi mogu dodati popisu trgovačkih društava koja su surađivala i nisu uključena u uzorak iz Priloga I. Provedbenoj uredbi (EU) br. 412/2013.

               (11)

               Četiri trgovačka društva i industrija Unije obaviješteni su o nalazima ovog ispitnog postupka te im je dana mogućnost da iznesu primjedbe. Nije bilo primjedbi.

               (12)

               Ova je Uredba u skladu s mišljenjem Odbora uspostavljenog člankom 15. stavkom 1. osnovne uredbe,

         DONIJELA JE OVU UREDBU:
   Članak 1.
   Sljedeća trgovačka društva dodaju se popisu proizvođača izvoznika iz Narodne Republike Kine u Prilog I. Provedbenoj uredbi (EU) br. 412/2013:

               Trgovačko društvo

               Dodatna oznaka TARIC

               Liling Taiyu Porcelain Industries Co., Ltd

               B956

               Liling Xinyi Ceramics Industry Ltd.

               B957

               T&C Shantou Daily Chemical Industry Co., Ltd.

               B958

               Jing He Ceramics Co., Ltd

               B959

         Članak 2.
   Kako je utvrđeno člankom 1. stavkom 3. Provedbene uredbe (EU) br. 412/2013, primjena pojedinačne stope antidampinške pristojbe uvjetuje se dostavljanjem carinskim tijelima država članica valjanog računa koji mora biti u skladu sa zahtjevima određenima u Prilogu II. toj Uredbi U slučaju da račun nije dostavljen, primjenjuje se pristojba iz tablice iz članka 1. stavka 2. koja se primjenjuje na „sva ostala trgovačka društva”.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. srpnja 2014.

            Za Komisiju

            Predsjednik

         José Manuel BARROSO

      (1)  SL L 343, 22.12.2009., str. 51.

      (2)  SL L 131, 15.5.2013., str. 1.


title: Provedbena uredba Komisije (EU) 2016/1394 оd 16. kolovoza 2016. o izmjeni Provedbene uredbe (EU) br. 809/2014 o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti

text:
               19.8.2016

               HR

               Službeni list Europske unije

               L 225/50

         PROVEDBENA UREDBA KOMISIJE (EU) 2016/1394
   оd 16. kolovoza 2016.
   o izmjeni Provedbene uredbe (EU) br. 809/2014 o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 58. stavak 1. točke (a) do (c), članak 59. stavke 1., 2. i 5. te članak 62. stavak 2. točku (b),
   budući da:

               (1)

               Člankom 19.a stavkom 2. Delegirane uredbe Komisije (EU) br. 640/2014 (2) utvrđuju se pravila o smanjenim administrativnim kaznama za prekoračenja u prijavi površine u okviru određenog programa potpore ili mjere potpore povezanih s površinom u slučaju kada korisniku dosad nije bila izrečena takva kazna za navedeni program potpore ili mjeru potpore povezane s površinom. U skladu s načelima dobrog financijskog upravljanja, a radi sprječavanja zlouporabe sustava i poticanja ispravnog prijavljivanja u budućnosti, nepodmireni iznos trebalo bi vratiti u slučaju da korisniku u sljedećoj godini podnošenja zahtjeva ponovno prijeti izricanje administrativne kazne iz članaka 19.a i 21. te Uredbe za navedeni program potpore ili mjeru potpore povezane s površinom. Stoga je opravdano odrediti poseban stupanj kontrole za potrebe praćenja te odredbe.

               (2)

               Potrebno je razjasniti da se za potrebe provjera na licu mjesta iz članka 50. stavka 1. Provedbene uredbe Komisije (EU) br. 809/2014 (3) iznosi predujma i privremenih plaćanja trebaju uzeti u obzir pri izračunu minimalnog stupnja kontrole od 5 % za potrebe provjera na licu mjesta. Stoga je primjereno izmijeniti članak 50. stavak 1. drugi podstavak te Uredbe.

               (3)

               Provedbenu uredbu (EU) br. 809/2014 trebalo bi stoga na odgovarajući način izmijeniti.

               (4)

               Odbor za upravljanje izravnim plaćanjima i Odbor za ruralni razvoj nisu dostavili mišljenje u roku koji je odredio predsjednik,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 809/2014
   Provedbena uredba (EU) br. 809/2014 mijenja se kako slijedi:

               1.

               Umeće se sljedeći članak 33.a:
               „Članak 33.a
               Dodatni stupanj kontrole za provjere na licu mjesta radi daljnjeg praćenja korisnika iz članka 19.a stavka 2. Delegirane uredbe (EU) br. 640/2014
               1.   Korisnici kojima je u skladu s člankom 19.a stavkom 2. Delegirane uredbe (EU) br. 640/2014 izrečena smanjena administrativna kazna za program potpore ili mjeru potpore povezane s površinom nakon prekoračenja u prijavi površine utvrđenog tijekom provjere na licu mjesta u sljedećoj godini podnošenja zahtjeva podliježu daljnjoj provjeri na licu mjesta za predmetni program potpore ili mjeru potpore.
               2.   Daljnja provjera na licu mjesta iz stavka 1. nije potrebna ako je na temelju utvrđenog prekoračenja u prijavi u godini utvrđivanja izvršeno ažuriranje predmetnih referentnih parcela u sustavu za identifikaciju zemljišnih parcela kako je navedeno u članku 5. Delegirane uredbe (EU) br. 640/2014.”

               2.

               Članak 50. stavak 1. drugi podstavak zamjenjuje se sljedećim:
               „Ako je za operaciju koja je predmet provjere na licu mjesta primljen predujam ili privremena plaćanja, ta se plaćanja uračunavaju u rashode obuhvaćene provjerama na licu mjesta iz prvog podstavka.”

         Članak 2.
   Stupanje na snagu i primjena
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se na zahtjeve za pomoć, zahtjeve za potporu i zahtjeve za plaćanje koji se odnose na godine zahtjeva ili premijska razdoblja koja počinju od 1. siječnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. kolovoza 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Delegirana uredba Komisije (EU) br. 640/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava te uvjeta za odbijanje ili obustavu plaćanja i administrativne kazne koje se primjenjuju za izravna plaćanja, potporu ruralnom razvoju i višestruku sukladnost (SL L 181, 20.6.2014., str. 48.).

      (3)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).